Zuma vra vir eenheid op MandeladagPres. Zuma. Foto: Flickr/GovernmentZA Volgens Zuma het Mandela 67 jaar van sy lewe aan die struggle gewy om diskriminasie te beveg ten einde ŉ beter Suid-Afrika te bou. Hy het gesê Mandela het ŉ simbool geword in die stryd om rassisme, seksisme en alle ander vorme van diskriminasie te beëindig. “In herinnering aan hom moet ons onsself weer toewy aan eenheid, liefde, vergifnis, versoening, respek vir mekaar en verdraagsaamheid,” het hy gesê. Zuma het ŉ beroep op Suid-Afrikaners gedoen om Mandela se visie vir die beëindiging van armoede, ongelykheid en werkloosheid voort te sit ten einde ŉ welvarender samelewing te bou waarin almal, veral die armes en werkersklas, van ŉ beter lewe verseker kan word. Op Mandela se verjaardag, wat ook bekend staan as Mandeladag, word mense aangemoedig om 67 minute van hul tyd vir minderbevoorregtes op te offer.